b'\n_START_ARTICLE_\nBertil Poppius\n_START_PARAGRAPH_\nRobert Bertil Poppius (28. hein\xc3\xa4kuuta 1876 Kirkkonummi \xe2\x80\x93 27. marraskuuta 1916 K\xc3\xb6\xc3\xb6penhamina) oli suomalainen opettaja, filosofian tohtori ja hy\xc3\xb6nteistutkija._NEWLINE_Bertil Poppiuksen vanhemmat olivat varatuomari, hovineuvos Fredrik Wilhelm Poppius (1831\xe2\x80\x931889) ja Alexandra Antonia Sesemann (k. 1926). H\xc3\xa4n p\xc3\xa4\xc3\xa4si ylioppilaaksi 1894 (Nya svenska l\xc3\xa4roverket i Helsingfors) ja valmistui Helsingin yliopistosta filosofian kandidaatiksi ja maisteriksi 1900, filosofian lisensiaatiksi 1912 ja filosofian tohtoriksi 1914._NEWLINE_Poppius oli Helsingin yliopiston el\xc3\xa4inmuseossa amanuenssina 1900\xe2\x80\x931912 ja kustoksena vuodesta 1912 alkaen. H\xc3\xa4n toimi my\xc3\xb6s luonnonhistorian opettajana Helsingin ruotsinkielisiss\xc3\xa4 oppikouluissa 1901\xe2\x80\x931914.'